Rossiya TIV: Rossiya AQShning yangi sanksiyalar kiritish borasidagi tahdidlarini javobsiz qoldirmaydi

Rossiya AQShning yangi sanksiyalar kiritish borasidagi tahdidlarini javobsiz qoldirmaydi, deb aytdi Rossiya tashqi ishlar vaziri o‘rinbosari Sergey Ryabkov. Bu haqda RIA “Novosti” axborot agentligi xabar bermoqda. 
"Vashingtonning sanktsion siyosati mualliflari ular manfaatlari tomonidan hech qanday natija bo‘lmayotgani, Rossiyaga nisbatan istalgan dushmanlarcha harakat javobsiz qolmasligini anglashlari uchun ancha vaqt o‘tdi", deb aytdi Ryabkov.
Ryabkovining aytishicha, "Vashingtondan oqib kelayotgan va bir kunga ham to‘xtamayotgan tahdidlar" AQSh zaifligi alomati hisoblanadi. 
London va Vashington Suriyadagi vaziyat sababli Rossiyaga qarshi yangi sanksiyalar kiritishga chaqirmoqda. 16 oktabrda AQSh davlat kotibi Jon Kerri bu masala bo‘yicha yaqin orada qaror qabul qilinishi ma'lum qildi. 
O‘z navbatida Buyuk Britaniya tashqi ishlar vaziri Boris Jonson AQSh va Yevropani Moskva Suriyadagi harbiy kampaniyasining "oqibatlarini his qila oladigan" ish tutishga chaqirgan.